La Mar entre Marjals, una aposta pel turisme sostenible
21 de novembre 2017

![](/media/5leoigyb/50plano-4-_cuerpo.jpg)  
  

El Pla de Governança i Dinamització Turística del Camp de Morvedre aposta pel turisme sostenible amb la creació del sender litoral La Mar entre Marjals. El projecte es desenvolupa al llarg de quasi 14 quilòmetres, que discorren paral·lels a la línia de costa, partint del Centre d'Educació Ambiental de la Comunitat Valenciana i finalitzant en la Casa Penya.  
  
Es tracta d'un corredor no motoritzat delimitat per la Marjal dels Moros en el sud i la Marjal d'Almenara en el nord. Per al seu desenvolupament s'ha consensuat el seu traçat i les possibles afeccions mediambientales, urbanísitiques i turístiques amb les administracions. El projecte està cofinançat pel Patronat de Turisme de la Diputació de València, l'Agència Valenciana de Turisme i l'Ajuntament de Sagunt.  
  
L'objectiu fonamental és oferir un altre tipus de turisme basat en valors mediambientals que promoga el desenvolupament sostenible del territori. L'articulació d'esta sendera contribuix de forma eficient i sostenible al desenvolupament local, però, a més, vol ser un revulsiu per a la dinamització socioeconòmica i un instrument per a la recuperació, manteniment i promoció del patrimoni natural de la comarca.  
  
La Mar entre Marjals naix amb la intenció de ser inclòs en la xarxa de Senderes Blaves, itineraris que connecten platges amb banderes blaves i que contribuixen positivament a l'ús sostenible del litoral.

*   [](http://www.facebook.com/sharer.php?u=https://aytosagunto.es/va/actualitat/la-mar-entre-marjals-una-aposta-pel-turisme-sostenible/ "Facebook")
*   [](http://twitter.com/share?url=https://aytosagunto.es/va/actualitat/la-mar-entre-marjals-una-aposta-pel-turisme-sostenible/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mar-entre-marjals-una-aposta-pel-turisme-sostenible/ "Linked In")
*   [](mailto:?body=https://aytosagunto.es/va/actualitat/la-mar-entre-marjals-una-aposta-pel-turisme-sostenible/)